عندنا مثلًا حركة زي طبطبة "نوح" على كتف عنتر الحلق وولده لحظة خروجهم من عند الشيمي في الحلقة السابعة وارد إنها تعدي عند الأب.. لكن مش هتعدي خالص مع الابن، الظرف "السرقة" مع كلمة المواساة ممكن يخلوا عنتر يفوتها.. بس الظرف "الطرد" مع عدم وجود كلام مصاحب للطبطبة مش هيخلوها تعدي خالص مع حسن. لإنها هتوصل للأب مواساة مبالغ فيها من صبي.. وهتوصل للأبن أن عيل هو أصلًا كارهه وشايفه سبب خراب الجوازة وكمان يستهزء به في لحظة زي دي وبمد أيد.